**Csongrád Város Polgármesterétől**

**„M”**

**Száma:** Fjl/169-12/2020

**Témafelelős:** Dr. Juhász László/Bartáné Kocsis Andrea

***ELŐTERJESZTÉS***

**Csongrád Városi Önkormányzat Képviselő-testületének**

**2020.június 24-i ülésére**

**Tárgy:** Csongrád Városi Önkormányzat 2020-2024. évre szóló Gazdasági programja és fejlesztési terve

**Tisztelt Képviselő-testület!**

„Magyarország helyi önkormányzatairól” szóló 2011. évi CLXXXIX. törvény 116. §-a alapján az újonnan megválasztott képviselő testületeknek a megalakulásukat követő 6 hónapon belül el kell fogadnia a gazdasági programját és fejlesztési tervét. A 2020 év elején kialakult járványhelyzet miatt nem volt mód a képviselő testület számára április hónapban megtárgyalni és elfogadni a jelzett programot.

Az elmúlt időszakban a hivatal munkatársai megkeresték településünk társadalmi, civil szervezeteit, az érintett kamarákat, a gazdálkodó szervezetek képviselőit, továbbá az intézmények vezetőit a gazdasági program és fejlesztési terv kialakításához szükséges véleményeik bekérése érdekében.

Ezen szervezetek véleménye és a várható uniós támogatással érintett fejlesztési tervek ismeretében állítottuk össze az előterjesztés mellékletét képező munkaanyagot.

Javaslom, hogy a Képviselő testület első olvasatként fogadja el az elkészített jelen gazdasági programot és fejlesztési tervet, és a további egyeztetések, javaslatok figyelembevételével kerüljön előterjesztésre a végleges anyag.

**Határozati Javaslat**

Csongrád Városi Önkormányzat képviselő testülete megtárgyalta a Csongrád Városi Önkormányzat 2020-2024. évekre szóló Gazdasági programja és fejlesztési terve című előterjesztést és az alábbi döntést hozza:

1. A képviselő testület első olvasatként elfogadja az előterjesztés mellékletét képező Csongrád Városi Önkormányzat 2020-2024. évekre szóló Gazdasági programját és fejlesztési tervét.
2. A képviselő testület felkéri a polgármestert, hogy a további javaslatok és fejlesztési igények figyelembevételével terjessze a képviselő testület elé a végleges gazdasági programot és fejlesztési tervet.

**Határidő:** 2020. augusztus 27.

**Felelős:** Bedő Tamás polgármester

Erről jegyzőkönyvi kivonaton értesítést kap:

* + - * 1. 1./ képviselő testület tagjai
        2. 2. /Bedő Tamás polgármester
        3. 3./ Fejlesztési, Vagyongazdálkodási és Üzemeltetési Iroda és az általa érintettek

Csongrád, 2020.06.16.

Bedő Tamás

polgármester